CELEX: 32017D0609
Language: et
Date: 2017-03-27 00:00:00
Title: Nõukogu otsus (EL) 2017/609, 27. märts 2017, Euroopa – Vahemere piirkonna lepingule (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) Horvaatia Vabariigi Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel sõlmimise kohta

31.3.2017   
            
            
               ET
            
            
               Euroopa Liidu Teataja
            
            
               L 86/1
            
         NÕUKOGU OTSUS (EL) 2017/609,
   27. märts 2017,
   Euroopa – Vahemere piirkonna lepingule (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) Horvaatia Vabariigi Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel sõlmimise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõike 6 punktiga a,
   võttes arvesse Horvaatia Vabariigi ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Euroopa – Vahemere piirkonna leping assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel (2) („leping“) sõlmiti 17. juunil 2002 Luxemburgis ja see jõustus 1. aprillil 2006.
            
         
               (2)
            
            
               Horvaatia Vabariigist sai Euroopa Liidu liikmesriik 1. juulil 2013.
            
         
               (3)
            
            
               Vastavalt Horvaatia Vabariigi ühinemisakti artikli 6 lõikele 2 tuleb Horvaatia Vabariigi lepinguga ühinemises leppida kokku nimetatud lepingu protokollis, mille sõlmivad nõukogu, kes tegutseb liidu ja ühehäälselt liikmesriikide nimel, ja Liibanoni Vabariik.
            
         
               (4)
            
            
               14. septembril 2012 volitas nõukogu komisjoni alustama läbirääkimisi Liibanoni Vabariigiga. Läbirääkimised viidi edukalt lõpule. Kooskõlas nõukogu otsusega (EL) 2016/859 (3) allkirjastati liidu ja selle liikmesriikide nimel 28. aprillil 2016. aastal Brüsselis Euroopa – Vahemere piirkonna lepingule (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) Horvaatia Vabariigi Euroopa Liiduga ühinemise arvesse võtmiseks lisatud protokoll.
            
         
               (5)
            
            
               Protokoll tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa – Vahemere piirkonna lepingule (assotsiatsiooni loomiseks ühelt poolt Euroopa Ühenduse ja selle liikmesriikide ning teiselt poolt Liibanoni Vabariigi vahel) Horvaatia Vabariigi Euroopa Liiduga ühinemise arvesse võtmiseks lisatud protokoll kiidetakse liidu ja selle liikmesriikide nimel heaks (4).
   Artikkel 2
   Nõukogu eesistuja esitab liidu nimel protokolli artiklis 7 ette nähtud teate, et väljendada liidu nõusolekut end protokolliga siduda (5).
   Artikkel 3
   Käesolev otsus jõustub selle vastuvõtmise päeval.
   
      Brüssel, 27. märts 2017
      
         
            Nõukogu nimel
         
         
            eesistuja
         
         C. ABELA
      
   
   
      (1)  2. märtsi 2017. aasta nõusolek (Euroopa Liidu Teatajas seni avaldamata).
   
      (2)  ELT L 143, 30.5.2006, lk 2.
   
      (3)  ELT L 144, 1.6.2016, lk 1.
   
      (4)  Tekst on avaldatud ELT L 144, 1.6.2016, lk 3 koos allkirjastamise otsusega.
   
      (5)  Nõukogu peasekretariaat avaldab protokolli jõustumise kuupäeva Euroopa Liidu Teatajas.